Miltiádis Tentóglou

Miltiádis Tentóglou (kreeka keeles Μιλτιάδης Τεντόγλου; sündinud 18. märtsil 1998 Grevenás) on Kreeka kergejõustiklane, kaugushüppaja.

Ta võitis 2018. aasta Euroopa meistrivõistlustel Berliinis kuldmedali tulemusega 8.25.

2019. aasta Euroopa sisemeistrivõistlustel Glasgow's hüppas ta 8.38 ning võitis kuldmedali. 

2021. aasta Euroopa sisemeistrivõistlustel kaitses ta tiitlit tulemusega 8.35. Tokyo olümpiamängudel tuli ta 8.41-ga kuubalaste Juan Miguel Echevarría ja Maykel Massó ees olümpiavõitjaks.

2022. aasta sisemaailmameistrivõistlustel Belgradis võitis Tentóglou 8.55-ga. Maailmameistrivõistlustel Eugene'is hüppas ta 8.32 ning oli hiinlase Wang Jianani järel teine. Euroopa meistrivõistlustel Münchenis tuli ta teist korda Euroopa meistriks, hüpates finaalis võistluste rekordi 8.52. Hooaja lõpus võitis ta ka Teemantliiga finaaletapi Zürichis.

2023. aasta Euroopa sisemeistrivõistlustel tuli ta tulemusega 8.30 kolmandat korda Euroopa sisemeistriks.

Isiklikud rekordid

Välisrekordid

Siserekordid

Allikas: Rahvusvaheline Kergejõustikuliit

Viited

Välislingid 
 

Kreeka kaugushüppajad
Sündinud 1998